section_heading: Regionalna politička situacija
paragraph_text: Do sredine 1940. Benito Mussolini postaje ljubomoran na osvajanja Adolfa Hitlera i želi dokazati svom savezniku da može voditi Italiju do sličnih vojnih uspjeha. Italija je okupirala Albaniju u proljeće 1940. kao i nekoliko britanskih uporišta u Africi, ali te pobjede nisu na istoj razini kao one Njemačke. U isto vrijeme Mussolini želi zaštititi svoje interese na Balkanu u opasnosti da Njemačka preuzme utjecaj na tom prostoru kao i da osigura baze s kojih može napasti britanske položaje u istočnom Sredozemlju. 28. listopada 1940 nakon što je grčki diktator Ioannis Metaxas odbio talijanski ultimatum o okupaciji grčkog teritorija, talijanske snage su napale Grčku. Grčka vojska izvodi protunapad i prisiljava Talijane na povlačenje i sredinom prosinca Grci okupiraju skoro četvrtinu Albanije, vežući uz sebe oko 530 000 talijanskih vojnika. U ožujku 1941. veliki talijanski protunapad je propao, s malim dobicima oko Hamare. Prvim danima travnja Njemačka ofenziva je u punom jeku, a i Talijani nastavljaju svoje napade. od 12. travnja Grčka vojska se počinje povlačiti iz Albanije da izbjegne odsijecanje zbog brzog njemačkog napredovanja. 20. travnja se Grčka vojska Epira predaje Nijemcima, a 23. travnja primirje se ponavlja i s Talijanima, efektivno završavajući Grčko-talijanski rat.